Deena 'nie ontevrede' oor MasterChef-pryse | Nuus24
Deena 'nie ontevrede' oor MasterChef-pryse
SA se eerste Masterchef-wenner is...
Kaapstad – M-Net en Tsogo Sun het berigte dat die MasterChef SA-wenner, Deena Naidoo, teleurgesteld is met sy pryse ten sterkste ontken.The Citizen het Vrydag berig dat Naidoo ontevrede is omdat hy slegs die MondoVino-restaurant by Montecasino twee jaar lank sal bestuur. M-Net en Tsogo Sun het in 'n verklaring gesê die totale prys van die restaurant sluit ondermeer die voltydse bestuur en huur van die vloerruimte in. Luidens die verklaring is die MasterChef-wenner verskeie opsies gebied om 'n bydrae te lewer in die restaurant."Deena het gekies om 'n gesamentlike onderneming aan te gaan en hy sal deel in die wins van die restaurant."Die restaurant sal ook 'n nuwe naam kry en Deena sal deel wees van dié proses. Die besluite is gebaseer op die feit dat Deena en sy gesin nie onmiddellik na Johannesburg kan verhuis nie."Ek ag myself bevoorreg en is baie dankbaar dat ek die prys kon wen. Dit is 'n geleentheid wat jy een keer in 'n leeftyd kry," het Naidoo gesê."Ek was nog nooit teleurgesteld met die reëling wat ek met M-Net en Tsogo Sun aangegaan het nie. Inteendeel, hulle was baie tegemoetkomend en buigbaar. Ek bestuur die restaurant, terwyl ek my huidige werk in Durban behou."Naidoo het ook gesê hy het nooit R8 miljoen in sy bankrekening verwag nie."Ek wou die wanopvatting opklaar dat dit dalk die geval is en in die proses is daar beweer dat M-Net en Tsogo Sun my in die steek gelaat het. Dit is onakkuraat."– Lees meer hier– Volg Nuus24 op Twitter